Temeljem članka 118. i 145. Zakona o odgoju i obrazovanju u osnovnoj i srednjoj školi (NN 87/08.,86/09.,92/10.,105/10.,90/11.,5/12.,16/12.,86/12.,94/13.,152/14.,07/17.,68/18.,98/19.,64/20.), članka 56. Zakona o proračunu (NN 144/21.)i članka 60. Statuta Srednje škole Zabok, Školski odbor na svojoj \_\_\_\_\_ sjednici održanoj \_\_\_\_\_\_\_\_\_\_\_\_\_\_\_\_\_\_\_\_ donosi

 PRAVILNIK O NAČINU KORIŠTENJA NENAMJENSKIH DONACIJA

 I VLASTITIH PRIHODA SREDNJE ŠKOLE ZABOK

 Članak 1.

(1)Ovim Pravilnikom se uređuje način korištenja nenamjenskih donacija i vlastitih prihoda Srednje škole Zabok(u daljnjem tekstu: Škola).

(2) Izrazi koji se u ovom Pravilniku koriste u muškom rodu neutralni su i odnose se na osobe oba spola.

 Članak 2.

Škola može ostvarivati donacije od fizičkih osoba, neprofitnih organizacija, trgovačkih društava i ostalih subjekata izvan općeg proračuna za koje nije utvrđena njihova namjena.

Vlastiti prihodi Škole su prihodi koje Škola ostvari obavljanjem poslova iz djelokruga svoje djelatnosti na tržištu i u tržišnim uvjetima (prihodi od najma prostora i opreme, prihodi od ugostiteljskih usluga- catering i ostali prihodi)

 Članak 3.

Ostvareni vlastiti prihodi koriste se za podmirenje:

* Rashoda koji nastaju obavljanjem poslova na temelju kojih su vlastiti prihodi ostvareni
* Ako su prihodi uplaćeni u nižem iznosu nego što je planirano, mogu se preuzeti i plaćati obveze do visine uplaćenih, odnosno prenesenih sredstava
* Ako je na bilanci na dan 31.12. prethodne godine iskazan manjak prihoda škola je obvezna vlastite prihode ostvarene u iznosu većem od iznosa potrebnog za pokriće rashoda iz stavka 1.ovog članka, rasporediti za pokriće iskazanog manjka
* Ako škola ostvari vlastite prihode u iznosu većem od iznosa potrebnog za podmirivanje rashoda obvezno ih mora koristiti za materijalne i financijske rashode, vlastito učešće u EU projektima te unapređenje djelatnosti (nabavu nefinancijske imovine)
* Za sufinanciranje bruto plaća, ali nakon podmirenja svih rashoda
* Iznimno, vlastiti prihodi mogu se koristiti i u druge svrhe, ali uz prethodnu suglasnost osnivača

Članak 5.

Škola ostvaruje vlastite prihode od pružanja ugostiteljskih usluga.

Za svaku uslugu škola će napraviti kalkulaciju, a cijena svake pojedine usluge utvrdit će se u skladu s kalkulacijom.

 Članak 6.

Nenamjenske donacije Škola može koristiti za materijalne i financijske rashode za nabavu opreme.

 Članak 7.

Pravilnik stupa na snagu danom donošenja, a stupanjem na snagu ovog Pravilnika prestaje važiti Pravilnik o vlastitim prihodima Klasa: 112-01/17-01/2, Urbroj: 2197/01-380/1-7-17-1 od 29.11.2017. godine.

KLASA: 007-01/22-02/1

URBROJ: 2140-92-06-22-1

Zabok,

 PREDSJEDNIK ŠKOLSKOG ODBORA:

 Ivan Petek,mag.oec.